पिछले कुछ दशकों में विश्व भर में यह उद्योग छोटे उद्योगों में शामिल रहा है। अंतरराष्ट्रीय आर्थिक संस्थाएं विकासशील देशों में इस उद्योग में निवेश की सिफ़ारिश करती हैं। फ़र्नीचर के छोटे बड़े उद्योग, विश्व भर में रोज़गार सृजन और अर्थव्यवस्था को गति प्रदान करने में सहायक होते हैं। ब्रिटेन में फ़र्नीचर उद्योग में 90 प्रतिशत से अधिक छोटे कारख़ाने हैं, जिनमें 10 से 50 तक कारीगर काम करते हैं। इटली में भी फ़र्नीचर उद्योग में छोटे उद्योग सक्रिय हैं। यूरोप से निर्यात होने वाले फ़र्नीचर में डेनमार्क की भागीदारी 20 प्रतिशत है, इस देश में भी ब्रिटेन के जैसे ही उद्योग इस क्षेत्र में सक्रिय हैं।